open-index/open-wikipedia-markdown huggingface dataset:
Richard Dean Anderson

**Richard Dean Anderson** (sündinud 23. jaanuaril 1950 Minneapolises Minnesotas) on Ameerika telesarjade näitleja. Tema kuulsaimad rollid on olnud seriaalis "MacGyver", kus ta kehastas nutikat kangelast, ning pikaajalisimas Ameerika ulmeseriaalis "Tähevärav SG-1" ("Stargate SG-1"), kus ta mängis Jack O'Neilli.

## Lapsepõlv
Tema vanemad olid Stuart Jay Anderson ja Jocelyn Rhae Carter, kelle esivanemate hulgas oli iirlasi, rootslasi, norralasi, mohoogi indiaanlasi ja soomerootslasi. Anderson kasvas üles Roseville'is ja õppis Ohio Ülikoolis ning St. Cloudi osariigiülikoolis.

## Näitlejakarjäär
Anderson alustas karjääri seebiseriaalis "General Hospital", mängides seal aastatel 1976–1981 dr Jeff Webberit. Aastatel 1982–1983 osales seriaalis "Seitse pruuti seitsmele vennale" ("Seven Brides for Seven Brothers").

Anderson sai kuulsaks teleseriaaliga "MacGyver", mida toodeti aastatel 1985–1992.

1995. aastal näitles ta seriaalis "Legend", mis oli 12-osaline naljaseriaal kirjanikust, kes pidi vastu oma tahtmist mängima omaenda väljamõeldud tegelaskujusid.

Aastatel 1997–2005 mängis kolonel/brigaadikindral Jack O'Neilli rolli seriaalis "Tähevärav SG1", mis põhineb "Stargate'i"-nimelisel filmil (1994), kus peaosi mängisid Kurt Russell ja James Spader. Sarja kuuendal hooajal mängis kaasa väiksema koormusega, sest soovis veeta rohkem aega oma tütrega. Tema rolli osatähtsust vähendati järk-järgult, kuni ta lahkus põhinäitlejate hulgast üheksandal hooajal ning jätkas aeg-ajalt külalisnäitlejana. "Stargate SG-1" kümnendal hooajal osales kahes osas ja kolmes osas seriaali "Tähevärav: Atlantis" 3. hooajal.

## Isiklikku
Anderson pole kunagi abielus olnud.

Kooselust Apryl Prose'iga sündis 2. augustil 1998 tütar Wylie Quinn Annarose. 

Andersoni kaaslasteks on olnud Katarina Witt, Teri Hatcher, Sela Ward ja Lara Flynn Boyle.

Huvitub jäähokist ja suusatamisest ning on neid harrastanud ka mitmes telesarjas, sealhulgas "MacGyveris".

## Filmograafia
### Peaosad

### Külalisesinemised

### Produtsent

### Helilooja

## Viited

## Välislingid

* Richard Dean Anderson filmiveeb.ee
Bozkurt

**Bozkurt** on mitme asula nimi Türgis.

***[[Bozkurt (Kastamonu)|Bozkurt]]** on Kastamonu provintsi Bozkurti ringkonna halduskeskus. 
*...  

## Vaata ka
*Bozkurti ringkond
Bozkurti ringkond

**Bozkurti ringkond** on kahe ringkonna (2. järgu haldusüksus) nimi Türgis: 

***[[Bozkurti ringkond (Kastamonu)|Bozkurti ringkond]]** Kastamonu provintsis
***[[Bozkurti ringkond (Denizli)|Bozkurti ringkond]]** Denizli provintsis 

## Vaata ka
*Bozkurt
Seanina (sõjandus)

**Seanina** kasutati muinasajal lahinguformatsioonide: lahinguparve ja -liini murdmiseks ja/või purustamiseks. 

## Moodustamine
Esimeses reas oli üks, teises kaks, kolmandas kolm, neljandas neli jne meest. Parempoolsed mehed hoidsid kilpe paremas käes, vasakpoolsed vasemas, keskelolijad pea kohal või enda ees. Kilbid olid üksteisest üle võimaluse korral niimoodi, et eespool olev kattis tagaolevat kilpi osaliselt. Muinasaegse seanina etteotsa valiti suur, tugev, hästi relvastatud ja soomusvarustuses mees. Ka järgmise kahel sõdalastel pidi olema hea turvis ja jaks. 

Esimene hoidis kilpi täie jõuga otse ees, toetades ka teise käega, relv oli puusal valmis või rippus käe otsas. Ta seismise/jooksmise asend oli taha kallutatud, nii et ta jooksis jalad ees tagumistele toetudes. Vastase liinini jõudes lükati tema ja ka järgmised mehed püsti ja ettepoole - nii saavutati lisalöök ja tihedam ühtne mass. 

Esimese hooleks oli suuna valik. Ka kaks tagumist olid samuti kergelt tahapoole kaldus, toetatuna (kergemalt kui esimene) kolme tagumise poolt. Tagumistes ridades olijad toetasid enda ees olijaid kilbi või käega. Nii saavutati tihe ühtne löögimass, mis oli kordades suurem kui vastase tugevaimgi liin vastu pidada suutis. Teises reas olijad hoidsid oma kilpe sellise nurga all, et kilbi eesmine külg jäi esimese mehe kilbi varju.

## Taktika
Piisava hulga meeste puhul, kaitses seanina ümberhaaramise eest eraldi rühm mehi, võimaluse korral oli kaitstud ka seljatagune. Katse puhul tiivalt rivi ümber haarata, jõudis sarnase väljaõppe saanud rivi reeglina pöörduda. 

Seanina sööstis vähemalt 2/3 ulatuses vastase liini taha. Siis seanina pöördus (avanes õie moodi): vasakulolijad pöördusid vasakule ja haarasid ümber ning paremalolijad ründasid paremalt neile seljaga olevaid vaenlasi. Kui läbimurre õnnestus ja vastane ei suutnud murdepunkti ette aimata, tekkis reaalne võimalus võita. Seanina võis kasutada ka ringkaitsesse asunute vastu.  

### Seanina vastane taktika
Seanina vastu aitas tark ja tähelepanelik liinipealik, distsipliin ning õigeaegne liini taha vasakule ja paremale lahtitõmbamine, kilbid-odad lükati sissepoole ette ja läbimurdnute vastu astus mõlemalt poolt kaks rivi. Katsed maha kükitada, lootuses et ründajad kukuksid, lõppes mahakükitanutel halvasti. Kui ka keegi ründajatest kukkus, siis seanina tagumine osa jätkas oma tööd.
Vello Väärtnõu

**Vello Väärtnõu** (sündinud 17. juulil 1951 Kuressaares) on eesti budist ja kunstnik.

Nõukogude Liidust põgenemiskatse eest pandi Väärtnõu koos Tarmo Urbiga vangi, kust vabanes 1982. aastal. Samal aastal asutas ta Eestimaa Budistliku Vennaskonna ehk Taola. 

21. jaanuaril 1988 allkirjastas Vello Väärtnõu "Ettepaneku Eesti Rahvusliku Sõltumatuse Partei loomiseks" ja partei programmi. 30. jaanuaril 1988 avalikustati need dokumendid tema ettevõtmisel Moskvas välisajakirjanikele. 

Sama aasta veebruaris saadeti Vello Väärtnõu Nõukogude Liidust välja ja ta asus elama Rootsi. 

Ta viibis mitu aastat Himaalajas, külastas koos Lääne teadlastega kloostreid ja õpetlasi ning rajas stuupasid. Ta õppis Tribhuvani ülikoolis ja Nepaali kloostrites.. 

2007. aastal tuli Väärtnõu taas Eestisse, hakkas korrastama Veltsa talukohta ning organiseeris Tallinna Ülikoolis konverentsi "Budism ja Põhjala".

Väärtnõu on pidanud loenguid Berkeley ülikoolis ning Hiina Budistlikus Akadeemias Pekingis.

2010. aastal alustas Vello Väärtnõu tiibeti budistliku entsüklopeedia koostamist, millest on saanud üks suuremaid budistlikke veebientsüklopeediaid, mis sisaldab enam kui 86 700 artiklit ning terminisõnastikke sanskriti, paali, tiibeti ja hiina keeles.

## Viited
Baltic Basketball League

**Baltic Basketball League** (lühend **BBL**) oli Balti riikide ühine korvpalliliiga, mis tegutses aastatel 2004–2018.

Liigas osalesid meeskonnad Eestist, Lätist, ja Leedust.

Osalenud on ka meeskondi Rootsist, Soomest, Kasahstanst, Valgevenest ja Venemaalt.

## Baltic Basketball League'i põhiturniir
 
Hooajast 2007/2008 kuni hooajani 2011/2012 toimunud põhiturniiril olid meeskonnad jaotatud kahte tugevusgruppi:

1. Elite Division

2. Challenge Cup

Hooajal 2012/2013 olid 23 osalenud võistkonda jaotatud nelja alagruppi. 

Iga võistkond mängis oma alagrupi vastastega ühe mängu kodus ja ühe võõrsil. Alagruppide neli paremat pääsesid 16 tugevama turniirile (TOP 16). Seal jaotati meeskonnad nelja alagruppi ja iga alagrupi kaks paremat pääsesid play-offidesse.

## Baltic Basketball League'i play-offid

## Baltic Basketball League'i finaalturniir

Final Four 2005 toimus Leedus Vilniuses Siemens Arenal. 

Final Six 2006 toimus 14.–16. aprillini Eestis Tallinnas Saku Suurhallis.

Final Four 2007 toimus 20.–21. aprillini Lätis Riias Arena Rigal.

Final Four 2008 toimus 25.–26. aprillini Leedus Šiaulias Šiauliai Arenal.

Final Four 2009 toimus 24.–25. aprillini Eestis Tartus Tartu Ülikooli spordihoones.

Final Four 2010 toimus 23.–24. aprillini Leedus Vilniuses Siemens Arenal.

Final Four 2011 toimus 9.–10. aprillini Leedus Kaunases Kaunase spordihallis.

Final Four 2012 toimus 28.–29. aprillini Leedus Šiaulias Šiauliai Arenal.

## Baltic Basketball League'i finalistid

## Baltic Basketball League President Cup/BBL Cup turniir

On alates hooajast 2008/2009 põhihooaja eel toimuv turniir, millest võtab osa neli meeskonda.

### Baltic Basketball League President Cup/BBL Cup finalistid

## Ülekanded
Balti liiga teleülekannete ainuõigused kuuluvad alates 2009/2010. aasta hooajast Viasat Sport Balticule. Varem on ülekandeid teinud ka ETV, LTV7 ja LTV. Internetipõhiseid videoülekandeid teevad Tartu Ülikooli Akadeemiline Spordiklubi ja Läti spordiportaal sportacentrs.com. Raadioülekandeid teeb Vikerraadio. BC Rakvere Tarvase kodumänge BBL Challenge Cupis näitab linefilm.ee.

## Osalejad 2010/2011. aasta hooajal
### Elite Division
* Dolphins Norrköping – Rootsi
* BC Kalev/Cramo – Eesti
* BK Liepājas lauvas – Läti
* BC Lietuvos Rytas – Leedu
* KK Nevėžis – Leedu
* BC Perlas Vilnius – Leedu
* KK Rūdupis Prienai – Leedu
* BC Šiauliai – Leedu
* Tartu Ülikool/Rock – Eesti
* TTÜ/Kalev – Eesti
* SK Valmiera – Läti
* BK VEF Rīga – Läti
* BK Ventspils – Läti
* BC Žalgiris – Leedu

### Challenge Cup

**A-alagrupp**
* Alytus – Leedu
* Barsy – Kasahstan
* Naglis – Leedu
* KK Neptūnas – Leedu
* BK Zemgale – Läti

**B-alagrupp**
* Juventus – Leedu
* KK Kaunas – Leedu
* Sakalai – Leedu
* Tarvas – Eesti
* Techasas – Leedu

## Vaata ka
*Eesti-Läti Korvpalliliiga

## Välislingid
* Liiga ametlik koduleht
Suur Mõrujärv

**Suur Mõrujärv** (araabia البحيرة المرة الكبرى) on soolajärv Egiptuses Suessi kanali lõuna- ja põhjaosa vahel. Ta on ühendatud Väikese Mõrujärvega.

Kui Kuuepäevase sõja ajal 1967 Suessi kanal suleti, jäi järvele 1975. aastani lõksu 14 laeva.
Mary Shelley

**Mary Shelley** (sünninimega **Mary Godwin**; 30. august 1797 London – 1. veebruar 1851 London) oli inglise kirjanik, ulmeraamatu "Frankenstein ehk Moodne Prometheus" autor.

Shelley sündis kuulsa feministi kirjanik Mary Wollstonecrafti ja anarhisti filosoof William Godwini teise lapsena. Shelley ema suri 10 päeva pärast sünnitust ning Shelley jäi ema poolõe Fanny Imlay kasvatada. Shelley isa hülgas lapse ning abiellus teise naisega.

Shelley sai hea hariduse vaatamata sellele, et tollal omandasid mingisugusegi hariduse vaid vähesed tüdrukud.

30. detsembril 1816 abiellus ta inglise luuletaja Percy Bysshe Shelleyga.

Eesti keeles on tema teostest ilmunud romaan "Frankenstein ehk Moodne Prometheus" Boris Kaburi tõlkes (värsid, kommentaarid ja järelsõna Astrid Reinla, esmatrükk sarjas Mirabilia 1984, kordustrükid 2002, 2007, 2018), Malvina G. Vogeli mugandusena Jana Linnarti tõlkes (1999), ning jutustused "Ferdinando, Eboli krahv", "Kuri silm" ja kogumiku nimijutustus "Unenägu" 2003 aastal Eva Lutsu tõlkes.

## Looming
### Romaanid
*"Frankenstein" (1818)
*"Valperga" (1823)
*"The Last Man" (1826)
*"Perkin Warbeck" (1830)
*"Lodore" (1835)
*"Falkner" (1837)

### Lühijutud
*"Mathilda"
*"The Sisters of Albano"
*"The Transformation"
*"Valerius:The Reanimated Roman"

## Välislingid

* Peeter Olesk "Romaaniülikool: Mary Shelley "Frankenstein"" EPL, 21.06.2007
Adenoviirused

**Adenoviirused** kuuluvad viiruste rühma *Adenoviridae*. Nad nakatavad nii inimesi kui ka loomi (imetajaid ja linde). Adenoviirus isoleeriti esimesena inimese mandlitest, millest ka nende nimi.

Adenoviirused võivad inimestel tekitada mitmeid sümptomeid alates hingamisteede ärritusest kuni oksendamiseni (muuhulgas külmetused, silmapõletikud ja kõhulahtisus). Nad on ka ebatavaliselt leplikud keskkonna suhtes, suutes ellu jääda ka kehast väljaspool. Adenoviirused levivad peamiselt piisknakkusena.

Adenoviirused on keskmise suurusega viirused. Neil on kaksikheeliksiga DNA-genoom. 

Adenoviiruseid kasutatakse geeniteraapias (geniditsiin, Glybera).

## Viited

## Välislingid

*Adenoviirused
Taak

**Taak** on eesti ansambel, mis viljeleb eestikeelset *[[doom metal]]*it. Ise nimetavad nad oma stiili *ugri-doom*iks. Bänd tegutseb alates 2005. aasta novembrist. 

Taaga esimene koosseis oli identne 1993. aastal loodud bändi Dawn of Gehenna viimase koosseisuga, ka selle esimesed lood olid samad, ainult et Taaga puhul on laulusõnad eesti keeles. Mõlema bändi otseseks eelkäijaks on *doom metal*i bänd Mystique, mis alustas tegevust 1989. aastal.

## Koosseis
*Ville Veering – trummid
*Ott Pabbo – vokaal 
*Kristjan Virma – klahvpillid 
*Raiko Parts – kurjusekannel 
*Ott Oras – bass

### Endised liikmed
*Kaido Tiits – kitarr (2005–2008)
*Urmas Jõgi – kitarr (2008–2023)
*Mihkel Maidla – kitarr (2023–2024)
*Aivar Leimann – trummid (2005–2006)
*Andres Rohula – trummid (2006–2015)
*Mart Kalvet – vokaal (2005–2020)

## Albumid
*"Koerapööriöö" 2006
*"Läbi halli kivi" 2008
*"Lootus" (singel, 2009)
*"Rist viletsuse teel" 2012
*"Supersargasso" 2016
*"Põgenemiskatse" 2020
*"Surmalaev" 2025

## Välislingid
*Taak Estonianmetal.com leheküljel
*Taak Encyclopaedia Metallumis
*Taaga MySpace'i leht
*Taak jagab rahvale tasuta lootust. *Rada7 Foorum* 12. märts 2009
*Taak: Rist viletsuse teel. *Rada7 Foorumis*
Hanno Möttölä

**Hanno Aleksanteri Möttölä** (sündinud 9. septembril 1976 Helsingis) on esimene soome korvpallur, kes mängis NBA-s. Ta lõpetas korvpallurikarjääri 2014. aastal.

Möttölä on võitnud Kaunase Žalgirise ridades ULEB-i karika ja tulnud Leedu meistriks. Lisaks on ta tulnud mitmel korral Soome noortemeistriks. Ta on valitud kaheksa korda parimaks Soome korvpalluriks.

Ta mängis Soome koondises 165 mängu ja viskas neis 1901 punkti.

## Klubid

*1994–1996 Helsingin NMKY
*1996–2000 Utah' ülikooli klubi
*2000–2002 Atlanta Hawks
*2002–2003 Tau Vitoria
*2003–2004 Skipper Bologna
*2004–2005 Scavolini Pesaro
*2005–2006 Moskva Dinamo
*2006–2007 Kaunase Žalgiris
*2007–2008 Aris Thessaloníki BC
*2009–2013 Torpan Pojat

Ta on 209 cm pikk ja kaalus profisportlasena 115 kg.

## Viited

## Välislingid

*"Hanno Möttölä lõpetas sportlaskarjääri", Postimees.ee, 21. september 2008
Edward Hallett Carr

**Edward Hallett Carr** (28. juuni 1892 – 5. november 1982) oli Suurbritannia ajaloolane. 

Carr sündis Londonis. 1916–1936 töötas ta diplomaadina, viibides muuhulgas ka Riias. Samal ajal tegeles ta ka ajalooga, kirjutades suure hulga teoseid Vene revolutsioonist ja bolševike valitsemisest. Teise maailmasõja ajal pandi ta juhtima komisjoni, mis pidi uurima rahvusluse olemust. Komisjoni töö tulemuseks oli tõdemus, et rahvuslus on niivõrd keerukas asi, et selle üldolemust on võimatu leida.

Carr on tuntud ajaloolise empirismi vastasena, ta uskus, et ajaloolane jõuab tõeni mitte võimalikult suure hulga allikatega töötades, vaid iseennast täiustades ning ajaloo üle analüütilis-filosoofiliselt mõeldes. Ta uskus ka, et ajaloos on oma loogika ning et põhimõtteliselt on olemas progress. Need põhimõtted esitas ta 1961. aastal oma kuulsas teoses "What is History", mis on siiani jäänud üheks loetuimaks ja tunnustatumaks ajalooteaduse ülevaateraamatuks. Carri vaadetele oponeeris Geoffrey Rudolph Elton oma raamatuga "The Practice of History", mis tähtsustas just empirismi osa.

## Teosed
**Dostoevsky (1821-1881): a New Biography*, New York: Houghton Mifflin, 1931.
**The Romantic Exiles: a Nineteenth Century Portrait Gallery*, London: Victor Gollancz, 1933.
**Karl Marx: a Study in Fanaticism*, London: Dent, 1934.
**Michael Bakunin*, London: Macmillan, 1937.
**The Twenty Years Crisis, 1919-1939: an Introduction to the Study of International Relations*, London: Macmillan, 1939, revideeritud väljaanne, 1946.
**Conditions of Peace*, London: Macmillan, 1942.
**Nationalism and After*, London: Macmillan, 1945.
**A History of Soviet Russia*, 14 köidet, London: Macmillan, 1950-1978. 
**What is History?*, 1961, R.W. Daviese poolt revideeritud väljaanne , Harmondsworth: Penguin, 1986. 
**The Russian Revolution: From Lenin to Stalin (1917-1929)*, London: Macmillan, 1979.
**From Napoleon to Stalin and Other Essays*, New York: St. Martin's Press, 1980.
**The Twilight of the Comintern, 1930-1935*, London: Macmillan, 1982.
Los Caprichos

**"Los Caprichos"** (eesti keeles "Kapriisid") on sari kaheksakümnest akvatinta tehnikas graafikateosest. Seeria lõi Francisco Goya aastatel 1797–1798 ja avaldas albumina 1799. aastal. 

Seeria on väga ühiskonnakriitiline ja seetõttu eemaldati müügilt kohe pärast avaldamist. Ainult tänu Hispaania kuninga Carlos IV käsule pääses Goya inkvisitsiooni käest.

## Galerii

Image:Goya - Caprichos (01).jpg|
Image:Goya - Caprichos (12).jpg|
Image:Goya - Caprichos (19).jpg|
Image:Goya - Caprichos (39).jpg|
Image:Goya - Caprichos (23).jpg|
Image:Goya - Caprichos (42).jpg|*Sina, kes enam ei suuda*
Image:Goya - Caprichos (72).jpg|*Sa ei lipsa minema*
Image:Goya-El sueño de la razón.jpg|*Uinunud mõistus sünnitab koletisi*


## Välislingid
Geoffrey Rudolph Elton

Sir **Geoffrey Rudolph Elton** (sünninimega **Gottfried Rudolf Ehrenberg**; 17. august 1921 – 3. detsember 1994) oli saksa päritolu Suurbritannia ajaloolane.

Elton uuris põhiliselt Tudorite ajastu Inglismaa ajalugu, saades tuntuks eriti konservatiivsete vaadete poolest. Ta toetas Leopold von Ranke printsiipe, olles üks uusrankelaste väljapaistvamaid esindajaid. Vastusena Edward Hallett Carri ajaloolist empiritsismi vastustavale teosele "What is history?" kirjutas ta seda kaitsva ning rõhutava raamatu "The Practice of History". Mõlemad teosed on jäänud ühtedeks ajalooteaduse sagedamini loetud analüüsideks.
Marko Atso

**Marko Atso** (tuntud ka lihtsalt kui **Atso**; sündinud 24. detsembril 1973) on eesti muusik, ansamblite Must Hunt ja Metro Luminal trummar. Atso hakkas trummimänguga tegelema 1989.

Ta on varem olnud Metsatöllu ja veel mitme bändi, näiteks Loits, No-Big-Silence, Toe Tag, Human Ground ja Ballooner, trummar.

## Isiklikku
Tema poeg on trummar Simo Atso.
Chiapase osariik

**Chiapase osariik**, ametlikult **Chiapase vaba ja suveräänne osariik** (*Estado Libre y Soberano de Chiapas*), on osariik Mehhiko kaguosas Vaikse ookeani kaldal. Chiapas on Mehhiko lõunapoolseim osariik, mis piirneb põhjas Tabasco, loodes Veracruzi, läänes Oaxaca osariigiga ja idas Guatemala Peténi, Quiché, Huehuetenango ja San Marcose departemangudega. Lõunas piirneb osariik Vaikse ookeaniga, mille ääres on Chiapasel ulatuslik rannajoon. Osariigi pealinn ja ühtlasi suurim linn on Tuxtla Gutiérrez. Teised olulisemad linnad ja asulad on Ocosingo, Tapachula, San Cristóbal de las Casas, Comitán ja Arriaga.

Kliima on Chiapases valdavalt niiske ja troopiline. Osariigi põhjaosas, Tabasco piiri ääres (Teapa lähedal), võib aastane sademete hulk ületada 3000 mm. Algselt kattis seda piirkonda lopsakas igihaljas madaliku vihmamets, kuid suurem osa looduslikust taimestikust on põllumajanduse ja karjakasvatuse eesmärgil raadatud. Sademete hulk väheneb Vaikse ookeani suunas liikudes, kuid on siiski piisav, et võimaldada näiteks banaanide ja teiste troopiliste kultuuride kasvatamist Tapachula ümbruses.

Chiapase keskosas kulgeb rida paralleelseid mäeahelikke (*sierra*sid), kus kliima on mõõdukas ja udune, võimaldades pilvemetsade arengut, näiteks El Triunfo biosfäärikaitsealal. Seal leidub haruldasi linnuliike, näiteks särav ketsal. Chiapases asuvad mitmed iidsed maiade linnad ja varemed, sealhulgas Palenque, Yaxchilán, Bonampak, Lacanha, Chinkultic, El Lagartero ja Toniná. Osariigis elab üks riigi suurimaid põlisrahva kogukondi, millest kaksteist etnilist rühma on föderaalselt tunnustatud.

## Ajalugu

Chiapase osariik on loodud 1824. aastal. 1868. aastal toimus indiaanlaste relvastatud mäss keskvõimu vastu. 1994. aastal tõusid Chiapase zapatistid keskvõimu vastu üles. Osa Chiapase territooriumist on siiani sissiliikumise EZLN kontrolli all.

## Rahvastik

Umbes 1/3 elanikest moodustavad erinevad maia rahvad.

## Haldusjaotus

Alates 2017. aasta septembrist jaguneb osariik 124 vallaks.

## Viited

## Välislingid

* Chiapase osariigi koduleht
Bursa

**Bursa** on linn Türgi lääneosas, Bursa provintsi keskus ja Türgi suuruselt neljas linn. Asub Marmara mere ranniku lähedal Uludaği mäe jalamil.

Üks Bursa vaatamisväärsusi on Bursa Suur mošee.

## Ajalugu
Linna asutas 202 eKr Prusa linnana Bitüünia kuningas Prusias I.

Bursa oli aastatel 1326–1365 Osmanite riigi pealinn.

## Pildid


File:Bursa, Governorate.jpg|Bursa linnavalitsuse hoone
File:Bursa Yukarıdan.jpg|Vaade Bursale linnulennult
File:Bursa Tramvayı.jpg|Bursaray
File:Bursa018.jpg|Majad vanalinnas
File:Irgandi Koprusu.jpg|Irgandi sild
File:Bursa Atatürk Müzesi.JPG|Atatürgi muuseum
File:Bursa Kalesi 1.jpg|Bursa loss
File:Bursa 7046.jpg|Bursa turg
File:Bursa Ulu Camii, Minaret.jpg|Bursa Suure mošee minarett
File:Bursa 7059.jpg|Atatürgi monument



## Viited

## Välislingid

*Bursa koduleht
Jean-Baptiste Le Prince

**Jean-Baptiste Le Prince** (17. september 1734 Metz – 30. september 1781 St. Denise-du-Port) oli prantsuse graafik ja maalikunstnik.

Le Prince õppis maalimist oma kaasaegsetelt Metzis. Pärast seda reisis ta Pariisi ja peagi sai temast François Boucheri (1703–1770) õpilane.

1758. aastal reisis Le Prince Venemaale, kus ta töötas Katariina Suure heaks Talvepalees Peterburis. Ta jäi Venemaale järgnevaks viieks aastaks ning selle aja jooksul reisis ta ka Soome, Leetu ja Siberisse. Le Prince naasis Pariisi 1763. aasta detsembris ja ta tõi endaga kaasa suure hulga joonistusi, mille ta võttis paljude järgnevate maalide ja gravüüride aluseks.

Aastal 1765 valiti ta Academie Royale täisliikmeks.

Le Prince arvatakse olevat akvatintatehnika leiutaja. Seda seetõttu, et ta oli teadaolevalt esimene, kes avaldas akvatintatehnikas graafikateoseid 1768. aastal.

## Vaata ka
* Akvatinta
Güstrow

**Güstrow** on linn Saksamaal Mecklenburg-Vorpommerni liidumaal, see on Rostocki kreisi keskus.

Güstrowit on kirjalikult esmamainitud 1228. aastal.

Aastatel 1556–1695 oli Güstrow Mecklenburg-Güstrowi hertsogiriigi pealinn.

Güstrowis elas elu lõpul skulptor Ernst Barlach.

## Viited

## Välislingid
* Güstrowi koduleht
Eberswalde

**Eberswalde** (aastatel 1970–1993 *Eberswalde-Finow*) on linn Saksamaal Brandenburgi liidumaal, Barnimi kreisi keskus. 

Eberswalde on üks kolmest Saksamaa linnast, kus on säilinud trollibussiliiklus (teised on Esslingen ja Solingen). Linnas on 2 trolliliini, mida teenindavad 15 trolli.

## Viited

## Välislingid

*http://www.eberswalde.de/
Ath-Tharthāri järv

**Ath-Tharthāri järv** (araabia بحيرة الثرثار) on tehisjärv Iraagis Bagdadist 120 km põhja pool, mis asub looduslikus nõos Eufrati ja Tigrise jõe vahel. Järve pindala on 2000 kuni 2500 km², olenevalt veeseisust. Järv on sügav ja sisaldab vähe toitaineid.

Sāmarrā's asuva tammi abil saab järve juhtida Tigrise vett, et vältida üleujutusi Bagdadis ja teistes Tigrise alamjooksul asuvates linnades.
Erwin Rommel

**Erwin Rommel** (õieti **Erwin Johannes Eugen Rommel**; 15. november 1891 Heidenheim Württemberg – 14. oktoober 1944) oli Saksamaa sõjaväelane, kindralfeldmarssal.

## Elukäik

Rommel sündis neljalapselise pere teise pojana. Ta ristiti 19. novembril 1891. Rommeli isa nimi oli samuti Erwin Rommel, isa suri 1913. aastal. Ema nimi oli Helena Luz, suri 1940.

Noor Rommel tahtis saada inseneriks, kuid isa oli sellele vastu ja 1910. aasta märtsis astus ta 19-aastaselt 124. Saksa jalaväerügementi . Siit algas tema järjepidev karjääriredelil tõusmine. Pärast rügementi astumist saadeti ta peatselt Danzigi kadettide ja ohvitseride kooli, kus ta 1911. aastal tutvus oma tulevase abikaasa Lucia Maria Molliniga, kes oli tollal vaid 17-aastane.

Esimese maailmasõja puhkemisel oli Rommel leitnant. Esimesed sõjakogemused sai ta Prantsusmaal, Itaalias ja Rumeenias võideldes. 1915. aastal autasustati teda Raudristiga. Sõja lõppedes ülendati ta kapteniks. 

1916. aastal abiellus Rommel Luciaga. 1928. aastal sündis neil poeg Manfred, kes oli hiljem Stuttgardi meer.

Pärast sõda oli Rommel pataljoniülem, hiljem Dresdeni jalaväekooli õpetaja (1929–1933). Aastatel 1929–1933 õpetas ta Potsdami Sõjaakadeemias. Enne Teist maailmasõda avaldas Rommel mitu õppematerjali.

## Teine maailmasõda

Rommel juhatas 1940–1943 Saksa ekspeditsioonikorpust Põhja-Aafrikas ning paistis sealsetes kõrbetes silma osava väejuhina, mistõttu teda nimetati **Kõrberebaseks**. 1943. aastal pidid sakslased aga ülekaalukate liitlasvägede ees taanduma, Hitleri lubatud abi Rommelile ei saabunud õigel ajal. Seejärel määrati Rommel Prantsusmaal asuvate vägede juhatajaks, ent 1944. aastal toimus Juulivandenõus luhtunud katse lasta Hitler pommiga õhku, ning sellega seotuses hakati kahtlustama ka Rommelit. Talle anti kaks võimalust: kas minna häbistatult sõjakohtu alla, kus ta oleks ilmselt süüdi mõistetud, või teha enesetapp ja päästa oma maine. Rommel valis teise võimaluse.

## Kirjandus
* Desmond Young, “Kõrberebane Rommel”. Tõlkinud Olev Luhaveer, eessõna: C. J. Auchinleck. Olion, Tallinn 1996 .
* Maurice Philip Remy, “Rommeli müüt”. Saksa keelest tõlkinud ja järelsõna: Toomas Huik. Tänapäev, Tallinn 2005.
* Peter Haining, "Rommeli kulla saladus. Legendaarse natsivaranduse jälgedel". Tõlkinud Maaris Aas. Kirjastus Alderston Grupp, 2008.
Piinatud geenius

**"Piinatud geenius"** (originaalpealkiri "A Beautiful Mind") on tõsielul põhinev ja nelja Oscariga pärjatud romantiline draama Nobeli majandusauhinna saanud matemaatikust John Forbes Nashist ja tema võitlusest skisofreeniaga.

Film põhineb osaliselt Sylvia Nasari 1998. aastal kirjutatud samanimelisel John Nashi biograafial.

## Süžee
Film algab John Nashi õpingutega Princetoni Ülikoolis, kus Johni teatakse kui eraklikku aga lootustandvat matemaatikut, kes kogu oma aja pühendab teaduslikule tööle. Tema ainsateks sõpradeks on toakaaslane Charles ja matemaatikatudengid Martin Hansen, Sol ja Bender. Oma doktoritöös "Non-cooperative Games" kirjeldab ta matemaatiliselt, kuidas tekib tasakaal konkurentsi- ja läbirääkimisolukordades, kus osalistel on erihuvid.

Seejärel asub John koos Soli ja Benderiga tööle Massachusettsi Tehnoloogiainstituudis, kus tutvub oma tulevase abikaasa Aliciaga. Samal ajal on John salaagent, töötades Pentagoni heaks koodimurdjana, kuni ta hakkab arvama, et venelased teda jälitavad ja teda ära röövida püüavad. Seepärast otsustab Alicia Johni vaimuhaiglasse panna, kus tal diagnoositakse skisofreenia ja selgub, et mingeid missioone pole tegelikult olnud ja kõik oli vaid hallutsinatsioon ja ka Johni parim sõber Charles oli väljamõeldis. 

Pärast Johni haiglast naasmist näeme, kuidas ta oma haigusega üritab võidelda, püüdes elada normaalset elu. See õnnestub tal mõningal määral, kui ta asub tööle Princetoni Ülikooli, kus ta saab end turvaliselt tunda. Oma hallutsinatsioonidest ei saa ta siiski lahti, aga õpib aja jooksul neid ignoreerima, kuni 1994. aastal antakse talle teadustöö eest mänguteooria vallas Nobeli majandusauhind.

## Osatäitjad
* Russell Crowe – John Forbes Nash, Jr 
* Ed Harris – William Parcher 
* Jennifer Connelly – Alicia Nash 
* Christopher Plummer – Doktor Rosen 
* Paul Bettany – Charles Herman 
* Adam Goldberg – Sol 
* Josh Lucas – Hansen 
* Vivien Cardone – Marcee 
* Anthony Rapp – Bender 
* Jason Gray-Stanford – Ainsley 
* Judd Hirsch – Professor Helinger 
* Austin Pendleton – Thomas King 
* Victor Steinbach – Professor Horner 
* Tanya Clarke – Becky 
* Thomas F. Walsh – Kapten

## Auhinnad
;Oscar
Film kandideeris 2002. aasta kaheksas kategoorias ja võitis neist neljas:
* parim kohandatud stsenaarium – Akiva Goldsman 
* parim lavastaja – Ron Howard 
* parim film
* parim naiskõrvalosatäitja – Jennifer Connelly 

;Kuldgloobus
Film kandideeris 2002. aasta viies kategoorias ja võitis neist neljas:
* parim meesosatäitja, draama – Russell Crowe 
* parim film
* parim stsenaarium – Akiva Goldsman 
* parim naiskõrvalosatäitja – Jennifer Connelly 

;Ameerika Filmiinstituudi auhind
Film kandideeris 2002. aastal neljas kategoorias, kuid võitis vaid ühes:
* parim naiskõrvalosatäitja – Jennifer Connelly

## Välislingid
* Ametlik koduleht
* John Nashi koduleht
*
Eisenach

**Eisenach** on linn Saksamaal Tüüringi liidumaal Wartburgkreisis. Linnast voolavad läbi Hörseli ja Nesse jõgi.

## Ajalugu
Eisenachi on esmamainitud 1180 aastal. Linnas asub Wartburgi kindlus, mis rajati 1067. aastal Via Regia kaitseks. Eisenach kuulus Saksi-Coburg-Eisenachi ja Saksi-Weimar-Eisenachi hertsogkonda.

Kuni 2020. aasta lõpuni oli Eisenach kreisivaba linn.

Eisenachis on õppinud Martin Luther ja sündinud Johann Sebastian Bach.

Linnas asub Opeli autotehas, kus Ida-Saksa ajal valmistati autosid Wartburg. Eisenachis toodetakse ka BMW-sid.

## Viited

## Välislingid

* Eisenachi koduleht
Äravool

**Äravool** on vee kogus, mis teatud ajavahemikus (tavaliselt mõõdetakse aastas kuupkilomeetri kohta) voolab valglast veekokku (jõkke, järve, merre). 

Äravoolu mõjutavad klimatoloogilised (sademed ja aurumine), füüsikalis-geograafilised (valgla suurus, pinnamood, mullastik, geoloogiline ehitus, taimkate ning järved ja veehoidlad), inimtegevus ja kliima muutumine.

Kõige suurem äravool maailmas on Amazonases, Eestis on kõige veerohkem Narva jõgi. 

## Äravoolu karakteristikud

Äravoolu saab avaldada äravoolumahuna, vooluhulgana, äravoolukihina või äravoolumoodulina.

## Äravoolu komponendid
Üldiselt nimetatakse **äravooluks** vee voolamist mööda maapinda või pinnases. See võib olla vastavalt pindmine (sademete äravool), maasisene ehk vaheäravool või põhjaveeäravool. Pindmise äravoolu seda osa, mis vahetult pärast langemist suubub pinnaveekogusse, nimetatakse otseäravooluks.

## Vaata ka
*Äravoolukiht
*Äravoolumaht
*Baasäravool
*Aastaäravool

## Viited
Lietuvos rytas

**Lietuvos rytas** ('Leedu hommik') on Leedu päevaleht, mis ilmub 1990. aastast alates Vilniuses. See on Leedu suurim päevaleht, mille konkurendiks on Respublika.

Ajaleht on korvpalliklubi BC Lietuvos Rytas peasponsor.

## Välislingid

*Lietuvos rytase koduleht
Eia Uus

**Eia Uus** (sündinud 15. veebruaril 1985 Haapsalus) on eesti kirjanik. 

Ta on olnud ajakirja Anne&Stiil tegevtoimetaja.

## Teosed

*romaan "Kuu külm kuma" (2005)
*romaan "Kahe näoga jumal" (2008)
*"Minu Prantsusmaa. Elu nagu sirelivein" (2013)
*"Aasta Pariisis" (2014)
*lasteraamat "Seitsme maa ja mere taha" (2019)
*"Tüdrukune" (2019) 
*”Kirjad Buenos Airesest” (2021)

## Tunnustus

* 2006 Eduard Vilde nimeline kirjandusauhind ("Kuu külm kuma")
* 2021 Go Traveli reisiraamatu preemia ("Kirjad Buenos Airesest")

## Välislingid
*Madis Jürgen "Uus noor daam eesti kirjanduses". Eesti Ekspress, 26. mai 2005 (intervjuu, foto)
*Merit Kask "Eia Uus vormis kasvamise piinlikkuse romaaniks". Postimees, 14. oktoober 2005 http://rooma.postimees.ee/141005/esileht/kultuur/180020_foto.php
*Kristi Eberhart "Eia Uus – tundlik kirjanik teise romaani kallal". https://epl.delfi.ee/artikkel/51023689 Eesti Päevaleht, 12. november 2005. 
*Eia Uus "Kes me oleme, mida me tahame & mis meil on". Värske Rõhk essee, veebruar 2006. http://www.va.ee/?leht=tekstid&tekst=5
*Andra Teede "Varjamatult ilus haigus". http://www.sirp.ee/index.php?option=com_content&view=article&id=3161:varjamatult-ilus-haigus&catid=7:kirjandus&Itemid=9&issue=3108 Sirp (ajaleht), 14. aprill 2006 (arvustus, foto)
*Marek Volt http://www.sirp.ee/index.php?option=com_content&view=article&id=3162:katkendeid-lugemisp-evikust&catid=7:kirjandus&Itemid=9&issue=3108 "Katkendeid lugemispäevikust". Sirp (ajaleht), 14. aprill 2006 
*Mari Klein "Eia Uus: leppimine tuleb iseenesest ja õigel ajal". https://epl.delfi.ee/artikkel/51132202 Eesti Päevaleht, 6. juuni 2008 (intervjuu, lühiarvustus)
*Indrek Kuus "Kirjaneitsi Eia Uus, varbad kurvas kuus". Linnaleht, 19. september 2008, lk 7-8 (intervjuu, fotod)
*Mathura "Eestimaa kirjanduslik kaardistamine". http://www.sirp.ee/index.php?option=com_content&view=article&id=8876:eestimaa-kirjanduslik-kaardistamine&catid=7:kirjandus&Itemid=9&issue=3254 Sirp (ajaleht), 28. mai 2009 (kogumiku "Mehed ei nuta" arvustus)
*Eia Uus alustab uue raamatuklubiga, Postimees, 11. august 2019
RTV

**RTV** (lühend sõnast **Reklaamitelevisioon**) oli Eesti telejaam. 

RTV tegutses 1992. aastast kuni jaanuarini 1996, mil liituti EVTV-ga ja nende kahe põhjal moodustus TV3.

Tegutsemise ajal jagas RTV eetriaega ja sagedusi EVTV-ga. Oma saateid edastas ta laupäeva ning pühapäeva hommikul. Hiljem edastati saateid teisipäeviti, neljapäeviti ja laupäeviti.

Teetähiseid:
*1992
:2. märts – asutati Reklaamitelevisioon.
:1. juuni – jõustus Eesti Televisiooni ja RTV vaheline põhileping. RTV sai monopoolse õiguse müüa Eesti Televisiooni eetriaega reklaamiks.
:21. september – RTV alustas oma programmi näitamist Eesti Televisiooni ekraanil.
*1993
:29. juuli – loodi ETV Reklaam. RTV kaotas monopoolse õiguse Eesti Televisiooni eetriaja kommertsmüügiks.
:31. juuli – RTV alustas tegevust iseseisva telekanalina.
*1996
:1. jaanuar – EVTV ja RTV hakkasid eetrisse andma ühist programmi nime all EVTV/RTV.
:17. jaanuar – EVTV ja RTV ühinesid, asutati AS TV3. Asutamislepingule kirjutasid alla aktsionärid AS Krenno (10%), AS Finninvest (8%), Kinnevik (42%), Telemeedia Eesti (34%) ja Soome MTV (6%). TV3 aktsiakapital oli 5 miljonit krooni.
:28. veebruar – Kultuuriministeerium andis AS TV3-le ringhäälinguloa, eelistades konkursil TV3 AS Triole.

## Viited
Rinkeby

**Rinkeby** on Stockholmi linnaosa Västerorti regioonis. 

Rinkeby on tuntud kui immigrantide linnaosa. Nad moodustavad ligi 90% linnaosa elanikest.
NSV Liidu meistrivõistlused rahvusvahelises kabes

**NSV Liidu meistrivõistlused rahvusvahelises kabes**

Kuigi rahvusvahelise kabega tegeldi NSV Liidus enne II maailmasõda, peeti esimesed meistrivõistlused alles 1954. aastal. Nii jõuti enne riigi lagunemist 1991. aastal meistreid selgitada 37 korral. Kokku pääses finaalturniiridele 146 sportlast ning nendest enim tiitlivõite kogus lätlane Andris Andreiko, kes võitis meistrivõistlused kaheksa korda. NSV Liidu meistriks krooniti 13 kabetajat, medaliste oli kokku 35.
Jüri Pihel

**Jüri Pihel** (sündinud 26. novembril 1961 Saaremaal) on eesti telerežissöör ja -produtsent ning meediajuht. 

Ta on (2025. aasta seisuga) 15 telekanalit ja mitmeid raadiokanaleid omava ja haldava meediaettevõtte Duo Media Networks üks omanikke ja juhatuse esimees.

## Haridus
Pihel on lõpetanud 1979. aastal Kingissepa 2. Keskkooli ja 1983. aastal Tallinna Pedagoogilise Instituudi režii erialal ning saanud magistrikraadi kultuuriteadustes. 

## Töökäik
Televisioonitööd alustas ta Eesti Televisioonis: aastatel 1982–1985 oli ETV režissööri assistent, 1986–1991 ETV režissöör ja produtsent. Aastatel 1991–1992 oli ta ETV noortesaadete peatoimetaja ja 1992–1995 ETV meelelahutussaadete peatoimetaja. Aastatel 1992–1997 oli ta Eesti "Eurolaulu" produtsent ja 1996–1997 ETV produtsent. 1996. aastal pälvis ta ETV parima režissööri auhinna.

Aastatel 1994–1995 oli ta ETV töö kõrvalt ühtlasi meediaettevõtte Guvatrak loovjuht. 1997. aastast töötas ta juba täiskoormusega erasektoris: oli kõigepealt IS Music Teami turunduse ja suhtekorralduse projektijuht ning aastatel 1997–1999 telekanali TV1 programmijuht ja konsultant. Aastatel 2000–2006 töötas ta telekanali TV3 programmijuhina ning alates 2009. aastast oli TV3 omatoodangu konsultant. 2006. aastal asutas ta oma meediaettevõtte OÜ Funk & Pihel. 

Aastatel 2007–2010 oli Jüri Pihel Eestis digitelevisioonile ülemineku riikliku komisjoni esimees. 

Aastatel 2007–2018 töötas ta Tallinna Ülikoolis televisioonivaldkonna lektorina ning on ka hiljem külalislektorina seal loenguid pidanud. 

2013. aastal sai Pihel OÜ Kids Network Television juhatuse liikmeks (ettevõte haldas telekanaleid Kidzone, Kidzone+, Smartzone, Filmzone ja Filmzone+) ning 2018. aastal Eesti Audiovisuaalse Kultuuripärandi OÜ juhatuse liikmeks (Eesti Kanal ja Eesti Kanal+). 2020. aastast on ta OÜ Duo Media Networks üks omanikke ja selle telekanalite (sh Kanal 2, Kanal 11 ja Kanal 12 ning hilisemate Duo kanalite) valdkonna juht. 

## Looming

### Režissöörina tehtud telesaateid
* "Noortestuudio pärastlõuna" (ETV) 
* "Seitse vaprat" (ETV) 
* "Kaks takti ette" (ETV) 
* "Õhtul pimedal ja nõnda valgel" (ETV) 
* "Jõulutähed" (ETV) 
* "Saaremaa valss" (ETV)
* "Näärmed" (Alo Mattiiseni risotoorium, ETV 1988)

## Tunnustus
* 2024 – Eesti Olümpiakomitee teenetemärk

## Isiklikku
Ta on abielus ajakirjanik Ulvi Piheliga (sündinud Funk).

## Viited

## Välislingid

* Kristina Herodes. Eurovisiooni maaletooja Jüri Pihel: Tõeline artist on aus ja sada protsenti siin Postimees.ee, 4. märts 2017
* Katharina Toomemets. Jüri Pihel tegi kaks uut telekanalit: näitame kodumaist sisu, mis muidu seisaks arhiivides ja ladudes Õhtuleht.ee, 5. oktoober 2018
* Linda Eensaar. Ainus Eesti telekanal, mida vaatavad miljonid Äripäev.ee, 20. august 2019
* Victoria Maripuu. Legendaarne teletegija Jüri Pihel: Facebook on praegu keskealiste suhtlemisplatvorm ja sellisena ka hea reklaamikanal Digigeenius.ee, 2. oktoober 2024
* Telemees Jüri Pihel tähistab sünnipäeva, ent paraku kipsis käega Postimees / Elu24, 26. november 2024
Rehielamu põhjatüüp

**Rehielamu põhjatüüp** on üks kahest põhilisest rehielamu tüübist, mis kujunesid välja eesti aladel. Teine põhitüüp on rehielamu lõunatüüp. 
Põhjatüüp levis enamasti Mandri-Eestis ja Ida-Saaremaal.

## Erinevused lõunatüübist
* Rehetuba on rehealusest ja kambritest kitsam ja kõrgem. 
* Rehetoa ees on koda. 
* Rehielamus on rohkem kambreid. 
* Rehealuse kõrval ja rehetoa taga esineb aganik (ruum, kus säilitati viljapeksujääke ehk aganaid ja põhku loomadele allapanuks).
Rehielamu lõunatüüp

**Rehielamu lõunatüüp** on üks kahest põhilisest rehielamu tüübist, mis kujunesid välja eesti aladel. Teine põhitüüp on rehielamu põhjatüüp.

Lõunatüüp levis enamasti Lõuna-Eestis, Lääne-Saaremaal ja Hiiumaal. Lätis oli see kasutusel Vidzeme piirkonnas endistel liivlaste aladel.

## Erinevus põhjatüübist

* Rehetoa ja rehealuse seinad on ühekõrgused ja seetõttu on hoone seinad kõrgemad kui põhjatüübil.
* Tihti paiknes rehielamu küljes sealaut.

## Vaata ka

* Rehielamu
* Rehielamu põhjatüüp
Antonius

**Antonius** on nimi, mida on kandnud mitmed tuntud inimesed.

*Antonius ja selle erinevad vormid eri keeltes on laialt levinud eesnimi
*Antonius oli tuntud Vana-Rooma suguvõsa nimi.

Tuntuimad sellenimelised isikud on:

*Marcus Antonius (83–30 ekr) oli Vana-Rooma väejuht ja poliitik
*Antonios Suur (251–356) oli kristlik kõrbeerak, keda austatakse pühakuna nii katoliku kui ka  õigeusu kirikus 

Järgmiste katoliku kiriku pühakute ladinakeelne nimi on samuti Antonius:

*Antonius Firenzest (1389–1459) oli itaalia päritolu dominikaani munk, piiskop ja teoloog
*Antonius Paduast (1195–1231) oli portugali päritolu frantsiskaani munk, jutlustaja ja teoloog
*Antonio Maria Claret (1807–1870) oli hispaania piiskop ja klaretiinide ordu asutaja
*Antonio Maria Gianelli (1789–1846) oli itaalia piiskop ja kongregatsiooni *Suore di Nostra Signora dell' Orta* asutaja
*Antonio Maria Pucci (1819–1892) oli itaalia preester, serviitide ordu liige
*Antonio Maria Zaccaria (1502–1539) oli itaalia preester ja barnabiitide ordu asutaja

Vana-Roomas olid tuntumad Antoniuste suguvõsa liikmed veel:

*Gaius Antonius (surnud 42 eKr) oli Marcus Antoniuse noorem vend, poliitik ja riigiametnik
*Gaius Antonius Hybrida oli Marcus Antoniuse onu, sõjaväelane ja poliitik
*Iullus Antonius (45–2 eKr) oli Marcus Antoniuse teine poeg, poliitik ja luuletaja
*Lucius Antonius oli Marcus Antoniuse noorem vend, poliitik ja riigiametnik
*Lucius Antonius Creticus oli Marcus Antoniuse pojapoeg, riigiametnik
*Marcus Antonius Antyllus (47–30 eKr) oli Marcus Antoniuse vanim poeg
*Marcus Antonius Creticus oli Marcus Antoniuse isa, sõjaväelane ja poliitik
*Marcus Antonius Gordianus I (159–238) oli Rooma keiser aastal 238
*Marcus Antonius Gordianus II (192–238) oli Rooma keiser aastal 238
*Marcus Antonius Gordianus III (225–244) oli Rooma keiser aastatel 238–244
*Marcus Antonius Orator (surnud 87 eKr) oli Marcus Antoniuse vanaisa, poliitik ja oraator

Tänapäeval kannab tuntud inimestest seda nime:

*Patrik Antonius (1980–) on Soome pokkerimängija, tennisist ja modell
Bo Carpelan

**Bo Gustaf Bertelsson Carpelan** (25. oktoober 1926 Helsingi – 11. veebruar 2011 Espoo) oli rahvusvaheliselt auhinnatud soomerootsi kirjanik. 

Oma esimese luuleraamatu avaldas ta 1946. aastal. 

1960. aastal sai Carpelan doktorikraadi filosoofias. 

Ta on kirjutanud peale luuletuste ka romaane ja lühijutte. Tema teosed on kirjutatud rootsi keeles.

## Tunnustus
* 1977 Põhjamaade Nõukogu kirjandusauhind
* 1993 Finlandia auhind (teose "Urwind" eest)
* 2005 Finlandia auhind (teose "Berg" eest, eesti keeles "Suve varjud")
* 2006 Euroopa kirjandusauhind

## Teosed
* "Lapsepõli", Tallinn: Eesti Raamat, 2019, tõlkinud Tõnis Arnover
* "Suve varjud", Tallinn: Kultuurileht, 2006, tõlkinud Tõnis Arnover
* "Varjukõnd", Tallinn: Eesti Raamat, 1990, tõlkinud Anu Saluäär

## Välislingid
* Ene Poll. Tuntumaid soomerootsi kirjanikke Bo Carpelan on surnud Eesti Päevaleht, 18. veebruar 2011
* "Kahekõned: Jaan Kaplinski ja Bo Carpelan", ERR arhiiv, 1992
Marcus Antonius

**Marcus Antonius** (83 eKr – 1. august 30 eKr) oli Vana-Rooma poliitik ja väejuht.

Nooruses oli Marcus Antonius Gaius Julius Caesari oluline poolehoidja. Pärast Caesari mõrvamist purustasid 42. aastal eKr Marcus Antoniuse väed Caesari mõrvarite Cassiuse ja Brutuse leegionid. Antoniusest sai suurriigi kõigi idaalade valitseja. Kleopatral õnnestus võrgutada 42-aastane Antonius, kes poliitilistel kaalutlustel võttis naiseks Octavianuse õe Octavia. Kleopatra õhutusel ja Antoniuse käsul hukati Arsinoe IV.

Oma testamendis soovis Antonius olla maetud Egiptuses. 34. aastal eKr lahutas Antonius Octaviast. Octavianuse ja Antoniuse võitlus tipnes 2. septembri õhtupoolikul 31 eKr Kreeka läänerannikul Aktionis. Aktioni merelahingus saatis edu kord üht, kord teist poolt, kui äkki mingil arusaamatul põhjusel (mõne allika kohaselt mäss, teiste järgi käskude valestimõistmine) tõmbus Antonius lahingust tagasi, purjetas avamerele Kleopatra laevadele järele ja saatis teda Egiptusesse. Kleopatra oli Antoniust toetanud suure laevastiku ning 20 000 talendiga, kuid kuninganna sekkumine sõjaliste operatsioonide planeerimisse põhjustas osaliselt Antoniuse kaotuse. 

Järgmisel aastal tungis Octavianus Egiptusesse ning jõudis 1. augustil 30 eKr Aleksandriasse. Pärast luhtunud põgenemiskatset eelistas Kleopatra mitte saada Octavianuse triumfirongkäigu kaunistuseks, vaid tappa end mürkmao hammustuse läbi. Antonius kukutas end oma mõõga otsa. Octavianus laskis nad matta koos Aleksandriasse kuninglikku hauakambrisse, mille Kleopatra endale ehitada oli käskinud.

William Shakespeare on Marcus Antoniust kujutanud näidendites "Julius Caesar" ning "Antonius ja Kleopatra".
1978. aasta NSV Liidu meistrivõistlused rahvusvahelises kabes

**1978. aasta NSV Liidu meistrivõistlused rahvusvahelises kabes**

## Põhiturniir [[Minsk]]is
Mitte iialgi varem ei olnud NSV Liidu meistrivõistlustel esikohta jäänud jagama korraga 5 mängijat. Meistri selgitamiseks peeti kaheringiline järelturniir.

## Järelturniir [[Jerevan]]is
Anatoli Gantvarg loobus järelturniirist. Selle asemel valmistus ta maailmameistrivõistlusteks. Nii jäi meistriks püüdlema neli meest.
Austria parlamendihoone

**Austria parlamendihoone** (saksa keeles *Parlament* või *Hohes Haus*, varem ka *Reichsratsgebäude*) on hoone Viinis, kus käib koos Austria parlament.  

Uusklassitsistlikus stiilis parlamendihoone arhitekt on Taanist pärit Theophilus Hansen. Hansen projekteeris selle nii, et kõik selle osad, kaasa arvatud sisekujundus, üksteisega sobiksid. Hansen kavandaski kogu sisekujunduse: skulptuurid, maalid, lühtrid jne.

Parlamendihoone koordinaadid on .

1861. aastal vastu võetud konstitutsioon lõi Riiginõukogu (Austria osa Austria-Ungari riigi parlamendist. Riiginõukogule oli maja vaja. Otsustati rajada kaks hoonet (ülemkojale ja alamkojale). Plaanid muutusid pärast seda, kui 1867 kuulutati välja kaksikmonarhia ja Ungari sai omaenese seadusandliku kogu, mis asus Budapestis. Siis otsustati mõlemale kojale rajada ühine hoone.

Ajutine hoone (*Abgeordnetenhaus*) asus Währinger Straßel. See hoone sai ka hilisema parlamendihoone põhiplaani aluseks. *Abgeordnetenhaus* avati samal aastal, mil Austria-Ungari keiser Franz Joseph I rajas Riiginõukogu.

Valitsus käskis parlamendihoone rajada uusklassitsistlikus stiilis. See pidi meenutama Vana-Kreekat ja nende demokraatia ideaale. Parlamendihoone ees on Vana-Kreeka tarkusejumalanna Athena kuju, mille autorid on Karl Kundmann, Josef Tautenhayn ja Hugo Haerdlt.

Uus parlamendihoone ehitati Ringstraßele. See oli Viini esindustänav, mis loodi linna ümbritseva kindlustusvööndi kohale pärast linnamüüri ja linna ümbritseva vallikraavi likvideerimist.

Hoone jaoks hakati vundamendiauku kaevama 1874. aasta juunis ja nurgakivi pandi 2. septembril 1874. Samal ajal ehitati teisigi olulisi hooneid: Viini kunstiajaloomuuseum, Viini loodusloomuuseum, Viini raekoda ja Viini ülikool. 1883. aasta novembris hoone valmis ja seda hakati kohe kasutama. 4. detsembril 1883 toimus seal juba Riiginõukogu alamkoja esimene istung. Ülemkoja esimene istung toimus alles 16. detsembril 1884. Mõlemad kojad töötasid hoones kuni Austria-Ungari lagunemiseni 1918.

Hoone ja selle juurde kuuluv krunt võtavad enda alla 1,35 ha.

Teises maailmasõjas sai hoone tugevasti kannatada, kuid siseruumid taastati originaalkujul.

## Välislingid

* Koduleht
Vilama

**Vilama** on küla Harju maakonnas Kose vallas.

Suure osa külaterritooriumist võtab enda alla põllumajandusmaa. Kaguosa on metsa kasvanud.

Talukohtadest jäävad küla piiresse Abrami, Eest-Paju, Härjakoorma, Jaani, Kadaka, Kuumaru, Laimetsa, Oti, Peama, Reinu, Suure-Reinu, Taga-Paju, Tõesoo, Uuehindreku, Vana-Suurevälja ja Väike-Härjakoorma.

Kultuurimälestistest asuvad külas kultusekivi, kalmistu "Suurmägi" ja asulakoht.

Küla keskel asub lähipiirkonna kõrgeim punkt (78,5 m merepinnast). Enne Kose ja Kõue valla liitumist oli see valla kõrgeim punkt.

Ravila sovhoosi lagunemisel moodustati külas Vilama taluühistu, mis kasvas peagi üheks valla suurimaks põllumajandustootjaks.


Vilama.JPG|Vilama mägi
Vilama lohukivi.jpg|Vilama kultusekivi


## Viited
Eesti korvpalliklubide loend

*See on mittetäielik loend Eesti [[korvpall]]iklubidest 2021/2022. hooaja seisuga*.

## Mehed
### [[Korvpalli Meistriliiga|Meeste Korvpalli Meistriliiga]]

* Avis Utilitas Rapla
* BC Kalev/Cramo
* KK Viimsi/Sportland
* Pärnu Sadam
* Rakvere Tarvas
* Tallinna Kalev
* TalTech/OPTIBET
* Tartu Ülikool Maks & Moorits

### [[Saku I liiga]]

* Eesti Maaülikool/Skarcon
* G4S Noorteliiga
* Keila Korvpallikool
* Paide Viking Window
* Rae Koss/Hansaviimistlus
* Reinar Halliku Korvpallikool/Iisaku gümnaasium
* SK Nord Aid/Cramo
* TAMSALU LOS TOROS/TALTECH
* Tartu Kalev/Estiko
* Tartu Ülikool/Eviko
* TERE Kadrina Karud
* TSA Kalev

### [[Saku II liiga]]

* BC Viljandi vald/Eesti Maavara
* Haapsalu
* Jõgeva VSK
* Keila Korvpallikool II
* KK ASKUS
* KK HITO/BC Karjamaa
* KK Viimsi
* Rae Koss/Rae Spordikool
* Rapla Korvpallikool
* Tartu Ülikool Terminal Oil
* Võrumaa

## Naised
### [[Naiste korvpalli meistriliiga]]

* Tallinna Ülikool
* TalTech/NORDAID

### Naiste korvpalli I liiga

* Audentese Spordikool
* BC Elva CHK/Tartu Ülikool
* BC STAR
* G4S Noorteliiga
* Keila Korvpallikool
* Korvpallinaiskond OSK/VESIIR
* Luunja korvpallinaiskond
* PÄRNU SPORDIKOOL
* Rapla Korvpallikool
* TalTech BS/Altius
* TSA Kalev

## Viited
Olevipoeg

**Olevipoeg** on linnaehitaja, Kalevipoja sõber ja võitluskaaslane rahvuseeposes "Kalevipoeg".
Kalevipoeg määras enne surma Olevipoja enda järel maa valitsejaks.

Olevipoega on mainitud esimest korda eepose 15. loos (Tagaajajad,  Raudoja nõianeitsi,  Olevipoeg ja linnaehitus,  Põrgupiigade saatus). Kui Kalevipoeg tuli allilmast pärast esimest võitlust Sarvikuga maa peale tagasi, kaasas kullakotid ja põrgupiigad. Lisaks võttis ta selga lauavirna ning kohtus mehega, kes palus laudu laenuks, ja väitis, et nendest saab tugeva torni ehitada. Nii sai Kalvipoeg tuttavaks Olevipojaga:
:Jumalate juhatusel
:Ilmakuulus linnalooja,
:Kindla koha kasvataja,
:Tugeva torni tegija
:Olevipoeg, hoonetarka,
:Teda tulnud teretama,
Olevipoeg hakkaski linna ehitama, Kalevipoeg tõi talle Peipsi tagant ja Taara tammikust laudu ning lisaks murdis paasi. 
Kolmest põrgupiigast röövis keskmise tuuslar, tuuletark. Sulevipoeg ja Alevipoeg leidsid tuuslari talu ning:
:Puistasid piidad puruksi,
:Tapsivad siis tuuletarga,
:Päästsid vangist piigakese,
:Panid tuuslari talule
:Tulekuke katukselle.
Päästetud piiga kosis Olevipoeg.  

## Viited

* 1924, Mihkel Kampmann, Eesti kirjandusloo peajooned folklore.ee

## Välislingid

*http://www.folklore.ee/rl/folkte/myte/kalev/kom38.html